****

Dňa 19. marca 2019 sa v kongresovej sále DOPRASTAV-u na Košickej ulici v Bratislave uskutočnilo ďalšie **Fórum inžinierov a technikov Slovenska – FITS 2019**.

Podujatie pripravil Zväz slovenských vedeckotechnických spoločností (ZSVTS) v spolupráci s Úradom priemyselného vlastníctva SR a Centrom vedecko –technických informácií SR.

Ústredná téma podujatia **–** **Duševné vlastníctvo pri podpore ekonomiky Slovenska.**

Podujatie, ktoré otvoril prof. Dušan Petráš (prezident ZSVTS) a moderovala Ing. Tušová (viceprezidentka ZSVTS) ponúklo 5 veľmi zaujímavých a podnetných vystúpení v dvoch prednáškových blokoch. Účastníci konferencie vzhliadli nasledovné vystúpenia:

* **Priemyselné práva – dobré treba chrániť!** (Lucia Bocková, Úrad priemyselného vlastníctva SR),
* **Duševné vlastníctvo a transfer technológií** (Anton Bittner, Zväz slovenských vedeckotechnických spoločností),
* **Pomoc Kancelárie spolupráce s praxou pri ochrane a komercializácii duševného vlastníctva na STU v Bratislave** (Lucia Rybanská, Kancelária spolupráce s praxou STU v Bratislave),
* **Skúsenosti s patentovou ochranou** (Ľubomír Šooš, laureát ocenenia Inovátor roka SR, STU v Bratislave)
* **Prepájanie výskumu s praxou – služby Centra transferu technológií CVTI SR**

(Jaroslav Noskovič, Centrum vedecko-technických informácií SR).

V rámci slávnostnej časti programu konferencie boli členom ZSVTS, za ich aktívnu prácu   
v oblasti vedy a techniky, odovzdané ocenenia: Čestné uznanie ZSVTS, Strieborná medaila ZSVTS, Zlatá medaila ZSVTS, Plaketa k 25. výročiu vzniku ZSVTS. Na priložených obrázkoch vidieť členov čestného predsedníctva podujatia, auditórium počas vystúpenia pani Bockovej a ocenené osobnosti z radov členských organizácií ZSVTS.